Organizator: Grad Ludbreg i Turistička zajednica Grada Ludbrega

Ovogodišnja jubilarna 20. Međunarodna izložba i sajam cvijeća održat će se od **06. do 08. svibnja** 2016. godine na prostoru Trga Svetog Trojstva, parka dvorca Batthyany, ispred zgrade Gradske uprave te u prostorijama Restauratorskog centra u Ludbregu.

**Prodajni program:**

* Cvijeće: balkonsko, ukrasno, začinsko, ljekovito, sobno, crnogorica, sadnice, lončanice, trajnice, bonsai, kaktusi, sukulenti, ukrasno drveće i grmlje i sl.
* Uređenje interijera, vrtni namještaj, rasvjetna tijela, fontane, žardinjere, vrtne figure i sl.
* Oprema za vrt, plastenike, repromaterijal, gnojiva, asortiman zaštite bilja
* Umjetnički obrti: slike, dekoracije, keramika, drvo, kamen i drugi prirodni materijali
* Literatura, časopisi

**Izložbeni program:** IZLOŽBA BONSAI

**Cijena prodajnog prostora za sva 3 dana trajanja sajma iznosi:**

* Klasični štand 2 m (sanduk, cerada) 400,00 kn
* Klasični štand 4 m (sanduk, cerada) 700,00 kn
* Prostor ispod šatora ili pagoda (za 20 m² i više) 45,00 kn/m²
* Prostor u parku dvorca Batthyany 35,00 kn/m²

Povodom održavanja jubilarne 20. Izložbe i sajma cvijeća, svaki izlagač na sajmu dobit će besplatno 3 kupona za ručak koje će moći iskoristiti tijekom održavanja sajma.

**Prijaviti se možete:**

* Poštom na adresu: Grad Ludbreg, Trg Svetog Trojstva 14, 42230 Ludbreg, uz naznaku: „Prijava na 20. Međunarodnu izložbu i sajam cvijeća 2016. godina“ ili
* E-mail: mateja.margic@ludbreg.hr ili
* Fax: 042/420-206.

Svi izlagači dužni su svoj prodajni prostor urediti u **četvrtak, 05. svibnja 2016**. godine jer će sajam započeti u petak 06. svibnja u 8,00 h i trajati do nedjelje 08. svibnja do 20,00 h.

Za prijave i informacije obratite se Gradu Ludbregu na broj telefona 042/310-094, kontakt osoba Mateja Margić ili na e-mail: mateja.margic@ludbreg.hr.

Pozivamo Vas da svojim sudjelovanjem obogatite već 20. Međunarodnu cvjetnu manifestaciju!